== Komplekset ==
[[Fil:Göbekli Tepe.jpg|left|thumb|Udsigt over stedet og udgravningen.]]
Göbekli Tepe er den ældste kendte menneskegjorte religiøse struktur.<ref name="ArchMag">{{cite web| url=http://www.archaeology.org/0811/abstracts/turkey.html| title=The World's First Temple| work= Archaeology magazine |date=Nov/Dec 2008 | page=23}}</ref> Stedet omfatter 20 runde bygningsværker, nu beliggende under jordens overflade. Af disse er fire blevet udgravet. De runde bygningsværker har en [[diameter]] på fra 10 til 30 meter, og alle er dekoreret med massive, mest T-formede, kalkstenssøjler, som er det mest iøjnefaldende træk ved stedet. Kalkstenen blev brudt i underjordiske miner, lokaliseret omkring 100 meter fra bakketoppen under anvendelse af flintredskaber.<ref>Schmidt 2000b, pp. 52–53</ref> Størstedelen af de flintredskaber, der er fundet på stedet, er fra [[Byblos]] og [[Nemrik]]. At mennesker i yngre stenalder har kunnet bryde, udhugge, transportere og rejse disse søjler med primitivt flinteværktøj, har forbavset den arkæologiske verden. Arbejdet må have krævet en meget stor arbejdsstyrke.<ref>Mithen 2004, p. 66</ref>
Historie Geologi